Merkezê Çapemenî û Îrtîbatî yê HPGyî  derheqê Muslum Firato ke 1ê Teşrîna peyêne de herêma Cûdî de cuya xo vîndî kerdebî de eşkerayîyêka nuştekîye daye.
HPGyî da zanayene ke mucadeleyê azadîye hemverê  dewleta tirkî ya îşxalkare de kewto merhaleyêka newî û va: ‘‘ Şar û têgêrayîşê kurdan  vera hêrişanê qirkerdişî yê îqtîdaro faşîst yê AKP-MHPyî xoverdayîşêkê xurtî danî. No proseso newe ke mehneyê ci yo tarîxî gird o mucadeleyê ci bi bedelanê girdan yeno dayene. Ewladê fedakarî yê şarê ma semedê dewaya azadîye heta dalpaya gonîya xo ya peyêne şer kenî. Beşik o ke ma xeyrê şehîdanê xo heta ewro ameyî. Gerîlayê Azadîye yê Kurdîstanî bi îdeolojîya girde û moralo ke PKK û Rayberê xo ra girewto, semedo ke şarê kurdî sareberz biciwîyo mucadeleyê erjayeyî dano û wazîfeyê xo bi serkewtişî ano ca.‘‘
HPGyî derheqê Muslum Firtinayî (Rizgar Gever) de wina va: ‘‘Embazê ma Rizgar Gever 1ê Teşrîna peyêne de herêma Cûdî ya Şirnexî de cuya xo vîndî kerde. Embaz Rizgar senî ke tewrê safanê gerîlayî bi heta şehdatê xo heme wazîfeyê xo bi serkewtiş ardî ca. Zagrosan ra heta Amed ûca ra heta sehaya Botanî xeylî cayan de wazîfe girewt û emego pîl da. Embazê ma Rizgar ke zerra embazanê xo de cayêko rêzdar girewto, fermadarêko erjaye bi. Şertî senî bibîyênî wa bibîyênî hemra Rizgarî hemverê dişmenî de vernîya sefan de cayê xo girewtêne.
HPGyî merdimanê Muslum Firatî, şarê Geverî û şaro weletperwer ê Kurdîstanî rê serweşîye waşte û sozê caardişê waştişê şehîdan da.
Gerîlayo ke cuya xo vîndî kerdo nasnameyê ey wina yo:
Nameyê Qodî: Rizgar Gever
Name Peyname: Muslum Firtina
Cayê Biyayîşî: Colemêrg
Maye-Pî: Gule - Mahmut
Tarîx û Cayê Şehadetî: 1ê Teşrîna peyên a 2018î / Şinex
